Върховният съд на Пакистан ще разгледа обжалването на християнката Асия Биби , която е осъдена на смърт за богохулство Върховният съд на Пакистан ще разгледа последната жалба по случая на Асия Биби , която е осъдена на смърт чрез обесване , защото е пила вода от чашата на мюсюлмани . Ако съдът откаже да помилва Асия Биби , тя може да бъде спасена само от помилване от президента . Но ако не бъде помилвана , тя ще стане първата жителка на Пакистан , която е екзекутирана по закона за богохулството . Асия Биби е от село Итан Оули , Пенджаб , е била арестувана през 2009 година . Тя работила като събирач на плодове , а съпругът и работил в тухлената фабрика . По време на събиране на плодове , една от жените взела вода от близкият кладенец , използвайки обща кофа . Мюсюлманките казали на Асия да не пие с чашата си от водата . Асия била възмутена , избухнал спор на религиозна тема и се превърнал в кавга . За този инцидент научили селяните и хванали Асия и я вързали с въже , така я влачили по главната улица на селото . Пет дни по - късно тя е била арестувана и обвинена от местен съд в богохулство : мюсюлманските духовници я обвинили , че е обидила пророка Мохамед . Нейният съпруг и децата и са били принудени да се скрият , защото са били заплашени с физическо насилие . През 2010 година Асия била осъдена на смърт чрез обесване .